CELEX: 32016D0374
Language: da
Date: 2016-03-14 00:00:00
Title: Rådets afgørelse (EU) 2016/374 af 14. marts 2016 om ændring af Europa-Parlamentets og Rådets afgørelse nr. 529/2013/EU med henblik på at indføre referenceværdierne for skovforvaltning, minimumsværdierne for definitionen af skov samt basisåret for emissioner for så vidt angår Kroatien

16.3.2016   
            
            
               DA
            
            
               Den Europæiske Unions Tidende
            
            
               L 70/20
            
         RÅDETS AFGØRELSE (EU) 2016/374
   af 14. marts 2016
   om ændring af Europa-Parlamentets og Rådets afgørelse nr. 529/2013/EU med henblik på at indføre referenceværdierne for skovforvaltning, minimumsværdierne for definitionen af skov samt basisåret for emissioner for så vidt angår Kroatien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions Funktionsmåde,
   under henvisning til akten om Republikken Kroatiens tiltrædelse, særlig artikel 50,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I artikel 50 i akten om Kroatiens tiltrædelse fastsættes det, at hvis retsakter vedtaget af institutionerne før tiltrædelsen kræver tilpasning på grund af tiltrædelsen, og de nødvendige tilpasninger ikke er indeholdt i tiltrædelsesakten eller bilagene dertil, vedtager Rådet, der træffer afgørelse med kvalificeret flertal på forslag af Kommissionen, de fornødne retsakter, hvis den oprindelige retsakt ikke er vedtaget af Kommissionen.
            
         
               (2)
            
            
               Medlemsstaternes referenceniveauer for skovforvaltning, minimumsværdierne for definitionen af skov samt basisåret eller -perioden for emissioner fastsættes i henholdsvis bilag II, V og VI til Europa-Parlamentets og Rådets afgørelse nr. 529/2013/EU (1).
            
         
               (3)
            
            
               Som følge af Kroatiens tiltrædelse af Den Europæiske Union den 1. juli 2013 bør det specifikke referenceniveau, værdierne for definitionen af skov og basisåret, for så vidt angår Kroatien, også være omfattet af henholdsvis bilag II, V og VI til afgørelse nr. 529/2013/EU.
            
         
               (4)
            
            
               Afgørelse nr. 529/2013/EU bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse nr. 529/2013/EU ændres således:
   
               1)
            
            
               i bilag II indsættes følgende efter angivelsen for Bulgarien:
               
                           »Kroatien
                        
                        
                           – 6 289 «;
                        
                     
         
               2)
            
            
               i bilag V indsættes følgende under henholdsvis arealstørrelse (ha), trækronedækningsgrad (%) og træhøjde (m) efter angivelsen for Bulgarien:
               
                           »Kroatien
                        
                        
                           0,1
                        
                        
                           10
                        
                        
                           2«.
                        
                     
         
               3)
            
            
               i bilag VI indsættes følgende efter angivelsen for Bulgarien:
               
                           »Kroatien
                        
                        
                           1990«.
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 14. marts 2016.
      
         
            På Rådets vegne
         
         M.H.P. VAN DAM
         
            Formand
         
      
   
   
      (1)  Europa-Parlamentets og Rådets afgørelse nr. 529/2013/EU af 21. maj 2013 om regnskabsregler vedrørende drivhusgasemissioner og -optag i forbindelse med aktiviteter, der vedrører arealanvendelse, ændret arealanvendelse og skovbrug, og oplysninger om handlingsplaner, der vedrører disse aktiviteter (EUT L 165 af 18.6.2013, s. 80).